I herredoubleturneringen vandt [[Jean-Julien Rojer]] og [[Horia Tecău]] i finalen over [[Diego Schwartzman]] og [[Dominic Thiem]] med 6-2, 6-3, og det [[holland]]sk-[[Rumænien|rumænske]] par sikrede sig dermed doubletitlen i [[Madrid Open]] for anden gang, idet de tidligere havde vundet turneringen i [[Madrid Open 2016|2016]]. Det var parrets anden [[ATP Tour Masters 1000]]-titel som makkere – begge havde en tredje [[ATP Tour Masters 1000|Masters 1000]]-titel med en anden makker – og deres 19. doubletitel som makkere på [[ATP Tour]], hvor de dermed havde vundet mindst en titel hvert år, siden de begyndte deres makkerskab i [[2014]]. [[Jean-Julien Rojer|Rojer]] og [[Horia Tecău|Tecău]] havde i første runde afværget to matchbolde mod [[Bob Bryan|Bob]] og [[Mike Bryan]]. [[Diego Schwartzman|Schwartzman]] og [[Dominic Thiem|Thiem]] stillede op som doublemakkere for blot anden gang, og ligesom i deres debut ved [[Argentina Open]] tidligere på [[ATP Tour 2019|sæsonen]] blev resultatet et finalenederlag.<ref>[https://www.atptour.com/en/news/madrid-2019-doubles-final ATP Tour - ''Rojer/Tecau Beat Schwartzman/Thiem For Madrid Title'' (12. maj 2019)] {{en sprog}}</ref>
Sport